Missatge: Nou èxit de Kilian Jornet, dins l'ambiciós projecte batejat com "Els cims de la meva vida"Kilian Jornet ha aconseguit el segon dels reptes del projecte "Summits of My Life" (Els cims de la meva vida), la travessa integral del Mont Blanc des de la localitat italiana de Courmayeur fins a la francesa de Chamonix, fent el cim del Mont Blanc per la difícil via d'escalada de l'Innominata, que ha efectuat tot sol, sense assistència i amb el minim material possible, seguint la filosofia purista d'aquest projecte.Una vegada coronat el Mont Blanc i sense perdre temps, Jornet ha començat el descens cap a Chamonix per la Voye Royale, la via normal de descens del Mont Blanc, passant per les Houches i arribant a l'església de Chamonix 8 hores i 40 minuts després d'haver pres la sortida a l'església de Courmayeur. Jornet està molt feliç d'haver aconseguit aquest repte. Kilian esperava fer-ho en menys de 10 hores i s'ha soprès del temps final. Ha comentat que s'ha trobat en molt bones sensacions i amb unes condicions meteorològiques molt bones. Aquest és el segon dels reptes de "Summits Of My Life", que continuarà l'any vinent amb l'Ebrus, el Cervi i el Mont Blanc. Dades de la travessa:42 quilòmetres en total.Desnivell positiu de 3.810 metres amb la dificultat de la via Innominatta.Temps: 8.40 hores.El temps normal per completar aquest recorregut és de 3 dies. Esport3.cat Quina bèstia...
Emocions: surprise
anticipation
joy

Resposta: 21/09/2012: L'ànima de la muntanyaCategoria: Kilian JornetAquesta vegada m’ha convidat un superhome. L’esportista que corre més hores i més quilòmetres que cap altre. El Messi de la muntanya: Kilian Jornet. He passat dos dies plens de sorpreses a Les houches, als Alps francesos, on he pogut descobrir com és i què pensa el millor atleta de muntanya del món. La muntanya és el seu hàbitat. El lloc on viu la passió per un esport que cada dia agrada a més gent. Kilian Jornet és un prodigi de la natura. El seu rècord: 38 hores corrent sense parar, 270 quilòmetres. Evidentment, jo no podria seguir el seu ritme. Però sí que em vaig haver d’adaptar a la vida que fa durant molts mesos de l’any. Viure en una caravana en plena natura. Allà no hi té calefacció, ni aigua calenta, ni lavabo. Cap comoditat. Només allò que és essencial. En vuit metres quadrats, una manera d’entendre la vida. Aquesta és la vida de Kilian Jornet: sempre a la muntanya. Sempre en moviment. La seva filosofia: per ser feliços hem de fer només el que volem fer. Ell ha triat fer-ho tot als peus del cim més alt d’Europa. Durant dos dies he descobert una persona singular. Un noi que ha trobat el seu lloc al món en una edat en què encara tothom el busca. Mentre hi hagi muntanyes, no hem de patir per en Kilian.                              ****EL CONVIDAT, dilluns 24 a les 22:45**** http://blogs.tv3.cat/elconvidat.php?itemid=47586
Emocions: no emotion